חסידות צאנז-קלויזנבורג

חסידות צאנז-קלויזנבורג היא חצר חסידית משושלת צאנז, שהוקמה לאחר השואה על ידי האדמו"ר רבי יקותיאל יהודה הלברשטאם, שכיהן לפני המלחמה כרב בעיר קלויזנבורג. החצר משלבת בדרכה ובמנהגיה את אלו של צאנז, סיגט ודינוב. ב-2016 מנתה החסידות כ-3,800 בתי-אב, בכמה חצרות.

==מבנה==
מייסד החסידות, האדמו"ר השפע חיים
הרב יקותיאל יהודה הקים את ישיבת צאנז ואת קריית צאנז בנתניה, שהיא מרכז החסידות. כמו כן הוא ייסד את שכונת קריית צאנז בירושלים, את בית החולים לניאדו ואת מפעל הש"ס. בארצות הברית הוא הקים קרייה חסידית ביוניון סיטי. התגורר בנתניה ויוניון סיטי בארצות הברית לסירוגין.

לאחר פטירתו של המייסד, הוכתרו שני אדמו"רים במקביל: בנו, הרב צבי אלימלך הלברשטאם המתגורר בנתניה; ובנו, הרב שמואל דוד הלברשטאם המתגורר בבורו פארק, ניו יורק.

החסידים התחלקו בין היורשים לרוב על פי מפתח גאוגרפי:

המרכז בישראל, המוכר כ"חסידות צאנז", מנה ב-2016 כ-2,500 בתי אב. בקריית צאנז בנתניה מתגוררות כ-600 משפחות, ואחרות בירושלים, קריית צאנז שבטבריה, אשדוד, בני ברק, צפת, פתח תקווה, חיפה, אלעד, רחובות, בית שמש, מודיעין עילית, וביתר עילית. באירופה החסידות נוכחת בערים לונדון, אנטוורפן ומנצ'סטר. בארצות הברית הן מתגוררות בבורו פארק, ויליאמסבורג, מונסי ולייקווד.

מבחינה פוליטית משתייכת החצר בישראל לסיעת שלומי אמוני ישראל <ref></ref>בראשות הרב מאיר פרוש, הן בבחירות לכנסת והן במישור המוניציפלי, ב מייצג את החסידות נציג חסידות צאנז הרב משה רוט שנכנס לתפקידו במסגרת החוק הנורווגי במקומו של השר הרב מאיר פרוש. לחסידות ישיבות גדולות בנתניה ובחיפה, וישיבות קטנות בנתניה, בני ברק, ירושלים ואלעד. מדי שבוע יוצא עלון "בצילא דמהימנותא" ובו שיחות ודברי תורה שאמר האדמו"ר במהלך השבוע החולף. הירחון של החסידות, ששמו "צאנז", יוצא משנת ה'תשל"ו.

החצר בניו יורק, המוכרת יותר כ"צאנז קלויזנבורג", מונה כ-2,500 משפחות, רובן בארצות הברית והשאר באירופה. לחסידות מוסדות ובתי כנסת בבורו פארק, ויליאמסבורג, מונסי, לייקווד, ומונטריאל קנדה. בשנת ה'תשע"ה נפתחו בתי כנסת בירושלים ובבני ברק. רב החסידות בארצות הברית הוא הפוסק רבי אפרים פישל הרשקוביץ.

החצר ביוניון סיטי מונה כמה עשרות משפחות. לאחר פטירתו של הרב שלמה בתמוז ה'תשע"ז, ממלא את מקומו באדמו"רות, גיסו הרב שאול יודא פריזנט (גם הוא חתן הרב הלברשטאם; אחיינו של רבי שלמה, רבי אליעזר גולדמן, הוכתר תחתיו באדמו"רות מזווהיל).

==דרך ומאפיינים==
הערך העיקרי בחסידות הוא לימוד התורה. ערך עליון של לימוד גפ"ת דף גמרא עם רש"י ותוספות ולהבינו לאשורו כדרך הלימוד בגליציה. כפי שמסר תלמידו הגאון רבי אליהו שמואל שמרלר זצ"ל . וכדרכן של חצרות גליציה ובפרט חסידות צאנז, היא אינה בעלת שיטה חסידית מיוחדת. באופן כללי מנהגי החסידות בלולים ממספר חצרות, והאדמו"רים אינם מקפידים על מנהגים קבועים. רבי יקותיאל יהודה היה נוהג להתפלל באריכות גדולה ולעיתים בשעה מאוחרת. בנו רבי שמואל דוד מתפלל אף מאוחר יותר מאביו, לעומת רבי צבי אלימלך שמיתן את ההנהגה ומתפלל בשעות המקובלות בשאר חצרות החסידות.

מפעל הש"ס העולמי הוא יוזמה ייחודית של חסידות צאנז-קלויזנבורג ללימוד גמרא בשיטת הבקיאות שכוללת לימוד של גמרא, רש"י ותוספות.

== גלריה ממוסדות החסידות ==
<gallery>
קובץ:מוסדות צאנז בלונדון.jpg|מוסדות צאנז בלונדון
קובץ:מוסדות צאנז בבורו פארק.jpg|מוסדות צאנז בבורו פארק
קובץ:מוסדות צאנז בוויליאמסבורג.jpg|מוסדות צאנז בוויליאמסבורג
קובץ:מוסדות צאנז ביוניון סיטי.jpg|מוסדות צאנז ביוניון סיטי
קובץ:מוסדות צאנז חיפה.jpg|מוסדות צאנז חיפה
קובץ:מוסדות צאנז בשכונת רמת אלחנן בבני ברק.jpg|מוסדות צאנז בבני ברק
קובץ:בית מדרש המרכזי קריית צאנז ירושלים.jpg|בית מדרש המרכזי קריית צאנז ירושלים
קובץ:מוסדות צאנז ירושלים.jpg|מוסדות צאנז ירושלים
קובץ:היכל רוזנברג בקרית צאנז נתניה.jpg|"ההיכל הגדול" - היכל רוזנברג, בקרית צאנז נתניה
קובץ:קרית החינוך בקריית צאנז.jpg|קריית החינוך בקריית צאנז
קובץ:בית הכנסת השכונתי בקריית צאנז.jpg|בית הכנסת השכונתי בקריית צאנז
קובץ:כוללי האברכים בקרית צאנז.jpg|כוללי האברכים בקרית צאנז
</gallery>

== קישורים חיצוניים ==

==הערות שוליים==

*
צאנז-קלויזנבורג
קטגוריה:חסידות צאנז
צאנז-קלויזנבורג